open-index/open-wikipedia-markdown huggingface dataset:
Αφομοίωση (βιολογία)

Ως **αφομοίωση** στη βιολογία ορίζεται το σύνολο των μεταβολικών διεργασιών στις οποίες τα θρεπτικά συστατικά που απορροφά ένας οργανισμός μετασχηματίζονται σε πολυσύνθετα βιομόρια, τα οποία ενσωματώνονται ως ενιαίο μέρος της κυτταρικής δομής και λειτουργίας του οργανισμού. Η αφομοίωση συμβαίνει μετά την πέψη και την απορρόφηση, εξασφαλίζοντας ότι ουσιώδεις μακρομοριακές ενώσεις, όπως υδατάνθρακες, πρωτεΐνες και λιπίδια, συντίθενται και χρησιμεύουν για την ανάπτυξη, την επιδιόρθωση βλαβών και τη διατήρηση των λειτουργιών του οργανισμού.

Για παράδειγμα, μονοσακχαρίτες όπως η γλυκόζη, που προκύπτουν από την πέψη των υδατανθράκων, εισέρχονται στα κύτταρα με τη διάχυση ή με ενεργό μεταφορά. Στο εσωτερικό των κυττάρων η γλυκόζη υφίσταται γλυκόλυση, τον κύκλο του Κρεμπς και οξειδωτική φωσφορυλίωση, παράγοντας ATP, που τροφοδοτεί με ενέργεια τη λειτουργία του κυττάρου. Ομοίως, τα αμινοξέα που απορροφώνται από τις διατροφικές πρωτεΐνες αφομοιώνονται στα κύτταρα και χρησιμεύουν ως πρόδρομοι για τη σύνθεση πρωτεϊνών, υποστηρίζοντας τις ενζυματικές αντιδράσεις, την ανάπτυξη των μυών και την επούλωση των ιστών. Τα λιπαρά οξέα και η γλυκερίνη, που λαμβάνονται από την πέψη των λιπιδίων, επανασυναρμολογούνται σε τριγλυκερίδια και αποθηκεύονται στον λιπώδη ιστό ή χρησιμοποιούνται στη σύνθεση μεμβράνης και στην παραγωγή ενέργειας.

Στα φυτά η αφομοίωση περιλαμβάνει κυρίως τη μετατροπή ανόργανου άνθρακα (με τη μορφή CO2) σε οργανικές χημικές ενώσεις με τη φωτοσύνθεση. Στον Κύκλο του Κάλβιν το CO2 δεσμεύεται σε γλυκόζη, που χρησιμεύει ως θεμελιώδης πηγή ενέργειας και δομικό στοιχείο στις κυτταρικές διεργασίες. Επιπροσθέτως, η αφομοίωση του αζώτου επιτρέπει στα φυτά να ενσωματώνουν αρχικώς ανόργανο άζωτο (από νιτρικά άλατα ή αμμώνιο) σε αμινοξέα και νουκλεοτίδια, που είναι ουσιώδη για τη σύνθεση των πρωτεϊνών και του DNA.

Συνολικώς, η αφομοίωση αποτελεί μια θεμελιώδη διεργασία που ενσωματώνει τα απορροφούμενα θρεπτικά συστατικά στα βιοχημικά μονοπάτια ενός οργανισμού, εξασφαλίζοντας ανάπτυξη, παραγωγή ενέργειας και την ομοιόσταση.

## Παραδείγματα βιολογικής αφομοιώσεως
* Η φωτοσύνθεση, κατά την οποία διοξείδιο του άνθρακα και νερό μετατρέπονται σε διάφορα οργανικά μόρια μέσα σε κύτταρα των φυτών.
* Η δέσμευση του αζώτου από το έδαφος («αζωτοδέσμευση») σε οργανικά μόρια χάρη σε συμβιωτικά βακτήρια («αζωτοδεσμευτικά») που ζουν στις ρίζες μερικών φυτών, όπως τα κυαμοειδή.
* Η απορρόφηση θρεπτικών συστατικών από το λεπτό έντερο μετά την πέψη και ο μετασχηματισμός του σε ιστούς και χρήσιμα ρευστά.

## Δείτε επίσης
* Αναβολισμός
* Βιοχημεία
* Θρέψη
* Απέκκριση

## Παραπομπές


Κατηγορία:Βιολογικές διαδικασίες
Κατηγορία:Μεταβολισμός
Φραντς Βάιντενραϊχ

Ο **Φραντς Βάιντενραϊχ** (, 7 Ιουνίου 1873 &ndash; 11 Ιουλίου 1948) ήταν Γερμανός ανατόμος και φυσικός ανθρωπολόγος, γνωστός για τις εξελικτικές μελέτες του.

## Βίος και σταδιοδρομία
Ο Βάιντενραϊχ σπούδασε στο Πανεπιστήμιο του Στρασβούργου, από όπου πήρε πτυχίο ιατρικής το 1899. Από το 1921 έως το 1924 ήταν καθηγητής της ανθρωπολογίας στο Πανεπιστήμιο της Χαϊδελβέργης. Το 1935 διαδέχθηκε τον Καναδό παλαιοανθρωπολόγο Ντέιβιντσον Μπλακ ως επίτιμος διευθυντής του Εργαστηρίου Καινοζωικών Ερευνών στη Γεωλογική Υπηρεσία της Κίνας. Υπήρξε ένας από τους επιστήμονες που υπεστήριξαν ότι ο λεγόμενος Άνθρωπος του Πίλτνταουν ήταν μια «χίμαιρα», μια σύνθεση τμημάτων από άσχετα μεταξύ τους είδη, πολύ προτού αποδειχθεί με χημικές αναλυσεις ότι το απολίθωμα αυτό ήταν μία απάτη. Επίσης ο Βάιντενραϊχ μετονόμασε τον γιγαντοπίθηκο (*Gigantopithecus blacki*) σε «γιγαάνθρωπο» (*Giganthropus blacki*), βασισμένος σε μια θεωρία ότι οι πρώτες μορφές του ανθρώπου ήσαν πολύ μεγαλύτερες από τις πιο πρόσφατες. Ωστόσο, καθώς η θεωρία αυτή αντιτίθεται στον Κανόνα των Cope-Depéret (που δηλώνει ότι σε ευθείες εξελικτικές γραμμές μη ιπτάμενων ζώων το μέγεθος των ειδών αυξάνεται, δεν μειώνεται), απορρίφθηκε από τον καθηγητή φον Καίνιχσβαλντ.

Ως διευθυντής στο Εργαστήριο Καινοζωικών Ερευνών, ο Βάιντενραϊχ μελέτησε απολιθώματα του ανθρώπου του Πεκίνου, που τότε ήταν γνωστός ως *Sinanthropus pekinensis*. Με βάση αυτή τη μελέτη, διετύπωσε τη «θεωρία Weidenreich για την εξέλιξη του ανθρώπου». Ως ανατόμος, ο Βάιντενραϊχ παρατήρησε ανατομικά χαρακτηριστικά που ήταν κοινά ανάμεσα στον άνθρωπο του Πεκίνου και τους σύγχρονους Κινέζους, γεγονός που τον οδήγησε στο να προτείνει το πρότυπο της «πολυκεντρικής εξελίξεως του ανθρώπου».

Αργότερα ο Βάιντενραϊχ μετανάστευσε στις ΗΠΑ και απεβίωσε στη Νέα Υόρκη σε ηλικία 75 ετών. Ο γερουσιαστής του Όρεγκον Ρον Γουάιντεν είναι μικρανεψιός του.

## Πολυκεντρική εξέλιξη
Ο Φραντς Βάιντενραϊχ ήταν ο δημιουργός της υποθέσεως της πολυκεντρικής εξελίξεως του ανθρώπου, ή «θεωρίας Βάιντενραϊχ για την εξέλιξη του ανθρώπου», σύμφωνα με την οποία οι ανθρώπινοι πληθυσμοί έχουν εξελιχθεί ανεξαρτήτως στον Παλαιό Κόσμο από τον *[[Homo erectus]]* στον ''Homo sapiens sapiens'', ενώ ταυτοχρόνως υπήρχε γονιδιακή ροή ανάμεσα στους διάφορους πληθυσμούς.

Θερμός υποστηρικτής της θεωρίας του Βάιντενραϊχ ήταν ο Κάρλτον Κούουν. Ωστόσο ο τροποποίησε την αρχική θεωρία, περιορίζοντας πολύ τη σημασία της γονιδιακής ροής..

## Παραπομπές


## Πηγές
* Το λήμμα «Βάιντενραϊχ Φραγκίσκος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 635

## Εξωτερικοί σύνδεσμοι
* «Ο Φραντς Βάιντενραϊχ και ο γιγαντοπίθηκος»

Κατηγορία:Γερμανοί ανθρωπολόγοι
Κατηγορία:Ανατόμοι
Λαντισλάο Βάιντα

Ο **Λαντισλάο Βάιντα** ή **Λάζλο Βάιντα** (, , 18 Αυγούστου 1906 – 25 Μαρτίου 1965) ήταν Ούγγρος σκηνοθέτης του κινηματογράφου, που όμως σταδιοδρόμησε κυρίως διεθνώς, σε αρκετές ευρωπαϊκές χώρες και ιδίως στην Ισπανία. Επίσης δημιούργησε ταινίες στην Πορτογαλία, το Ηνωμένο Βασίλειο, την Ιταλία και τη Δυτική Γερμανία.

## Βιογραφικά στοιχεία
Ο Βάιντα γεννήθηκε στη Βουδαπέστη και ο πατέρας του, ο Λαντίσλαους Βάιντα, ήταν σεναριογράφος.

Ο Βάιντα άρχισε τη σταδιοδρομία του ως μοντέρ (και δευτερευόντως ως σκηνογράφος και συγγραφέας) για διάφορους σκηνοθέτες, μεταξύ των οποίων ήταν και οι Μπίλι Γουάιλντερ και Χένρυ Κόστερ. Τελικώς ανέλαβε να σκηνοθετήσει την πρώτη ταινία του, ζώντας ακόμα στην Ουγγαρία: ήταν η μουσική κωμωδία *Halló Budapest!*, το 1935.

Πριν από τον Β΄ Παγκόσμιο Πόλεμο ο Βάιντα έγινε γνωστός στην Ιταλία, όπου σκηνοθέτησε δύο ταινίες, τις *La zia smemorata* (σε ελεύθερη μετάφραση «Η θεία έχει αμνησία», 1940) και *Giuliano de' Medici* (1941). Αποφεύγοντας ωστόσο τον πόλεμο, μετεγκαταστάθηκε στην Ισπανία, όπου συνέχισε να σκηνοθετεί. Η πρώτη ταινία του εκεί ήταν το *Se vende un palacio* (= «ένα ανάκτορο πωλείται», 1943). Τη δεκαετία του 1940 σκηνοθέτησε και στην Πορτογαλία, καθώς και στη Μεγάλη Βρετανία.

Ο σκηνοθέτης δημιούργησε τις καλύτερες ταινίες του τη δεκαετία του 1950. Κατά την περίοδο αυτή, τα έργα του είναι σαφώς επηρεασμένα από τον Γερμανό σκηνοθέτη Φριτς Λανγκ, με τα πιο αξιόλογα να είναι τα εξής: *[[Ο Μαρσελίνο, το ψωμί και το κρασί]]* (1955), *[[Mi tío Jacinto]]* (1956), *[[Tarde de toros]]* (1956), *[[Un angelo è sceso a Brooklyn]]* (1957) με τον Πίτερ Ουστίνοφ και *[[Es geschah am hellichten Tag]]* (1958). Είχαν θριαμβευτική υποδοχή τόσο από τους κριτικούς, όσο και από το κοινό: *Ο Μαρσελίνο, το ψωμί και το κρασί* και το *Mi tío Jacinto* κέρδισαν διαφορετικά βραβεία στο Φεστιβάλ Κινηματογράφου των Καννών και στο Φεστιβάλ του Βερολίνου, με το πρώτο να αποτελεί και την πλέον εμπορικά επιτυχημένη ταινία του σκηνοθέτη (μεγάλη επιτυχία στις ρωμαιοκαθολικές χώρες εξαιτίας του θρησκευτικού θέματος). Το *Tarde de toros* ήταν υποψήφιο για τον «Χρυσό Φοίνικα», ενώ το *Tarde de toros* για τη «Χρυσή Άρκτο».

Τη δεκαετία του 1960 ο Βάιντα εργάσθηκε σε αρκετά έργα μικρότερης σημασίας, στη Δυτική Γερμανία και στην Ισπανία. Απεβίωσε στη Βαρκελώνη σε ηλικία 58 ετών.

## Παραπομπές


## Πηγές
* Το λήμμα «Βάιντα Λαντισλάς» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 635

Κατηγορία:Ούγγροι σκηνοθέτες κινηματογράφου
Αμάνς (Ωμπ)

Το **Αμάνς** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Love (άλμπουμ των The Cult)

Το ***Love*** είναι το δεύτερο στούντιο άλμπουμ του αγγλικού ροκ συγκροτήματος The Cult, που κυκλοφόρησε στις 18 Οκτωβρίου 1985 από την Beggars Banquet Records. Το άλμπουμ ήταν η εμπορική ανακάλυψη του συγκροτήματος, φτάνοντας στο νούμερο τέσσερα στο Ηνωμένο Βασίλειο και παραμένοντας στα charts για 22 εβδομάδες. Το άλμπουμ περιελάμβανε τρία singles που μπήκαν στο Top 40 του Ηνωμένου Βασιλείου, τα "She Sells Sanctuary", "Rain" και "Revolution". Έχει κυκλοφορήσει σε σχεδόν 30 χώρες και έχει πουλήσει περίπου 2,5 εκατομμύρια αντίτυπα. Το *Love* ηχογραφήθηκε στα Jacob's Studios στο Φάρναμ του Σάρρεϋ, τον Ιούλιο και τον Αύγουστο του 1985.

## Κομμάτια
### Αρχική κυκλοφορία το 1985
Όλα τα κομμάτια είναι γραμμένα από τους Ίαν Άστμπερι και Μπίλι Ντάφι.

### 2009 "Expanded edition" CD 2 λίστα κομματιών

# "She Sell Sanctuary" (Μακρά εκδοχή) - 6:59
# "No. 13" - 4:40
# "The Snake" - 8:09
# " (Here Comes the) Rain" - 6:19
# "Little Face" - 4:54
# "Revolution" (Remix πλήρους μήκους) - 5:29
# "Judith" - 5:29
# "Sunrise" - 5:11
# "All Souls Avenue" - 4:45
# "She Sells Sanctuary" (Howling mix) - 8:26
# "Assault on Sanctuary" - 7:31

## Προσωπικό
**The Cult**

* Ίαν Άστμπερι – κύρια φωνητικά
* Μπίλι Ντάφι – κιθάρες, δεύτερα φωνητικά στο "Hollow Man"
* Τζέιμι Στιούαρτ – μπάσο, πλήκτρα και έγχορδα, δεύτερα φωνητικά στο "Hollow Man"
* Νάιτζελ Πρέστον – ντραμς στα "She Sells Sanctuary", "No. 13" και "The Snake"

**Επιπλέον προσωπικό**
* Μαρκ Μπρεζίτσκι – ντραμς σε όλα τα κομμάτια εκτός από τα "She Sells Sanctuary", "No. 13" και "The Snake"
* Σάιμον Κλάινι – Fairlight CMI
* The Soultanas (Μέι ΜακΚένα, Λορέντζα Τζόνσον, Τζάκι Τσάλενορ) – δεύτερα φωνητικά στα "Rain", "Revolution" και "Phoenix"

## Παραπομπές


Κατηγορία:Άλμπουμ του 1985
Κατηγορία:Άλμπουμ των The Cult
Κάιν (Ζοζέ Σαραμάγκου)

Ο **Κάιν** είναι το τελευταίο μυθιστόρημα του βραβευμένου με Νόμπελ Πορτογάλου συγγραφέα Ζοζέ Σαραμάγκου. Το βιβλίο εκδόθηκε για πρώτη φορά το 2009. Σε ένα προηγούμενο μυθιστόρημά του, *[[Το κατά Ιησούν Ευαγγέλιον]]*, ο Σαραμάγκου επανέλαβε τα κύρια γεγονότα της ζωής του Ιησού Χριστού, όπως εξιστορούνται στην Καινή Διαθήκη, παρουσιάζοντας τον Θεό ως τον κακό. Στον *Κάιν*, ο Σαραμάγκου επικεντρώνεται στην Εβραϊκή Βίβλο (κυρίως στην Πεντάτευχο).

Το μυθιστόρημα παρουσιάζεται κυρίως μέσα από τα μάτια του Κάιν, καθώς αυτός γίνεται μάρτυρας και αφηγείται αποσπάσματα από τη Βίβλο που εντείνουν το αυξανόμενο μίσος του για τον Θεό.

Μέσα στο μυθιστόρημα, ο Κάιν υποβάλλεται σε μια σειρά από ταξίδια στον χρόνο, που τον μεταφέρουν πέρα ​​δώθε σε διάφορα επεισόδια της Βίβλου, όλα σχεδιασμένα να παρουσιάσουν στον Κάιν (και στον αναγνώστη) τον Θεό στην πιο σκληρή και άδικη εκδοχή του. Ο παράγοντας που κινεί έτσι τον Κάιν μέσα στον χρόνο και τον χώρο δε φαίνεται ούτε προσδιορίζεται ποτέ.

Ο Κάιν, μεταξύ άλλων:

* Παρευρίσκεται στην καταστροφή των Σοδόμων και των Γομόρρων, όπου σοκάρεται από το γεγονός ότι ο Θεός σκότωσε και τα παιδιά των δύο πόλεων, τα οποία σίγουρα δεν ήταν ένοχα για τις αμαρτίες των γονιών τους. Σε όλο το υπόλοιπο βιβλίο, ο Κάιν αναφέρεται ξανά και ξανά στα καμένα σώματα των παιδιών που βρίσκονται ανάμεσα στα ερείπια, μια προφανής υπενθύμιση των παιδιών που σκοτώθηκαν στους βομβαρδισμούς των σύγχρονων πολέμων.

* Γίνεται μάρτυρας της δημιουργίας του Χρυσού Μοσχαριού από τον Ααρών και της λατρείας του Μοσχαριού από τους Ισραηλίτες, ενώ είναι παρών στη σφαγή 3.000 πιστών του Μοσχαριού από τον θυμωμένο Μωυσή, κατ' εντολή του Θεού. Ο Κάιν εξοργίζεται και αηδιάζει που ο Θεός διέταξε μια τέτοια σφαγή εξαιτίας ενός ηλίθιου, αδέξιου αντιπάλου, ενός αγάλματος φτιαγμένου από χρυσό. Θεωρεί ότι είναι μια πολύ χειρότερη πράξη από τη δική του δολοφονία του Άβελ.

* Στη συνέχεια ακολουθεί ο πόλεμος των Ισραηλιτών εναντίον των Μαδιανιτών, που κορυφώνεται με την εντολή του Μωυσή για τη μαζική σφαγή των ηττημένων ανδρών και των γυναικών που γνώριζαν άντρες, ενώ οι παρθένες Μαδιανίτισσες αντιμετωπίζονται ως λάφυρο, που πρέπει να μοιραστούν μεταξύ των νικητών με τον ίδιο τρόπο που μοιράζονται τα αιχμάλωτα βοοειδή. Ο Κάιν αφηγείται με αυξανόμενη αποστροφή τα ακριβή στατιστικά στοιχεία: 675.000 πρόβατα, 72.000 αγελάδες, 61.000 γαϊδούρια και 32.000 παρθένες γυναίκες, όλα να μοιραστούν δίκαια και ισότιμα ​​μεταξύ των νικητών.

* Ακόμη ο Κάιν γίνεται μάρτυρας της κατάκτησης της Χαναάν από τους Ισραηλίτες υπό τον Ιησού του Ναυή, πρώτα την πτώση της Ιεριχώ και τη μαζική σφαγή των κατοίκων της, και στη συνέχεια την ίδια μοίρα που επιβλήθηκε στους Άι.

Στο τέλος του μυθιστορήματος, ο Κάιν γυρίζει πολύ νωρίτερα στον χρόνο (και στη Βίβλο) για να παρακολουθήσει την κατασκευή της κιβωτού του Νώε και τον επερχόμενο κατακλυσμό.

Στα Ελληνικά ο *Κάιν* κυκλοφόρησε από τις Εκδόσεις Καστανιώτη το 2010 σε μετάφραση της Αθηνάς Ψυλλιά.

## Παραπομπές


Κατηγορία:Μυθιστορήματα του Ζοζέ Σαραμάγκου
Βασίλης Σωτηριάδης (ποδοσφαιριστής)

Ο **Βασίλης Σωτηριάδης**, υπήρξε Έλληνας παλαίμαχος ποδοσφαιριστής, ο οποίος αγωνίστηκε ως κεντρικός αμυντικός στην ομάδα του Άρη Θεσσαλονίκης κατά την περίοδο 1961-63..
## Καριέρα
Ο Σωτηριάδης ξεκίνησε να αγωνίζεται στον Μέγα Αλέξανδρο Θεσσαλονίκης , δηλαδή την ομάδα η οποία εδρεύει στην περιοχή του Ντεπώ, της Ανατολικής Θεσσαλονίκης, και γρήγορα μεταπήδησε από τα τμήματα υποδομών του συλλόγου, στην πρώτη ομάδα.

Το καλοκαίρι του 1961, μεταγράφηκε έναντι 50.000 δρχ στον Άρη Θεσσαλονίκης.  

Κατ’ ουσίαν, ο Κλεάνθης Βικελίδης, ο τότε προπονητής της ομάδας, ήταν αυτός πίστεψε στο ταλέντο του και του έδωσε φανέλα βασικού. Αποτέλεσε το αμυντικό δίδυμο της ομάδας μαζί με τον πιο έμπειρο Χρήστο Νανάκο από την πρεμιέρα του πρωταθλήματος. Σε όλη τη διάρκεια της ποδοσφαιρικής του καριέρας αγωνίστηκε ως κεντρικός αμυντικός και διακρίθηκε για το μεστό και δυναμικό παιχνίδι του. 

Στον Άρη αγωνίστηκε για πρώτη φορά σε αγώνα της Ά Εθνικής, στις 10 Σεπτεμβρίου 1961, στην εντός έδρας ήττα των "κίτρινων" με τον Ηρακλή (τελικό σκορ 1-3).

Αγωνίστηκε συνολικά σε 26 παιχνίδια του πρωταθλήματος της σεζόν 1961/62, και σε 4 ματς του Κυπέλλου Ελλάδας. 

Τη σεζόν 1962/63 αγωνίστηκε σε 16 αγώνες πρωταθλήματος. Τραυματίστηκε σοβαρό στο δεξί του πόδι στον αγώνα με τον Ολυμπιακό αλλά δεν αποθεραπεύθηκε σωστά με αποτέλεσμα, να αναγκαστεί να εγκαταλείψει το ποδόσφαιρο

Συνολικά στην καριέρα του με τον Άρη, κατέγραψε 46 συμμετοχές (42 για το πρωτάθλημα, 4 για το Κύπελλο), χωρίς να σκοράρει κάποιο τέρμα.

Από το Σεπτέμβρη 1973, υπήρξε ιδιοκτήτης γνωστής ταβέρνας της Ανατολικής Θεσσαλονίκης. 

Στο μαγαζί του μάλιστα, δεξιώθηκε στις 27/12/1973 ο Νίκος Καμπάνης την ομάδα του Άρη της σεζόν 1952-53, επ'ευκαιρία της εικοσαετίας από την κατάκτηση του πρωταθλήματος ΕΠΣΜ 1952-53.
## Παραπομπές

## Πηγές

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Τσερβινιάνο ντελ Φριούλι

Το **Τσερβινιάνο ντελ Φριούλι** () είναι κοινότητα (δήμος), στην περιφερειακή αποκεντρωμένη οντότητα Ούντινε της ιταλικής περιφέρειας Φριούλι-Βενέτσια Τζούλια.

Βρίσκεται σε υψόμετρο 2 μέτρα πάνω από την επιφάνεια της θάλασσας, καλύπτοντας μια έκταση 29,17 τ.χλμ.Κατά την απογραφή του 2021 ο πληθυσμός ήταν 13,546 κάτοικοι.

## Παραπομπές


Κατηγορία:Δήμοι της Επαρχίας του Ούντινε
Λίαμ Ντέλαπ

Ο **Λίαμ Ρόρι Ντέλαπ** (αγγλικά: Liam Rory Delap, γενν. στις 8 Φεβρουαρίου 2003) είναι Άγγλος επαγγελματίας ποδοσφαιριστής που αγωνίζεται ως επιθετικός για την Τσέλσι. Είναι γιος του πρώην επαγγελματία ποδοσφαιριστή Ρόρι Ντέλαπ.
## Παραπομπές

## Εξωτερικοί σύνδεσμοι

* Προφίλ στην ιστοσελίδα της Τσέλσι ΦΚ

Κατηγορία:Ποδοσφαιριστές Ντέρμπι Κάουντι
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Ίπσουιτς Τάουν
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Εθνικής Αγγλίας Κ21
Κατηγορία:Άγγλοι ιρλανδικής καταγωγής
Επίσκοπος Πέρθης Ελπίδιος

Ο **Επίσκοπος Ελπίδιος** (κατά κόσμον *Καραλής*, Περθ, 1971) είναι Ελληνοαυστραλός θεολόγος και ιεράρχης του Οικουμενικού Πατριαρχείου, ο οποίος διατελεί Επίσκοπος Πέρθης της Ιεράς Αρχιεπισκοπής Αυστραλίας από το 2024.

## Βιογραφικά στοιχεία
Ο Επίσκοπος Ελπίδιος γεννήθηκε στο Περθ της Δυτικής Αυστραλίας το 1971. 

Φοίτησε στο Καθολικό Κολλέγιο Αγίου Μάρκου. Σπούδασε διοίκηση επιχειρήσεων στο Πανεπιστήμιο Edith Cowan. Στη συνέχεια, σπούδασε θεολογία στη Θεολογική Σχολή του Αποστόλου Ανδρέα Σίδνεϊ ενώ στη συνέχεια πραγματοποίησε μεταπτυχιακές σπουδές στην ποιμαντική διακονία, στην ίδια Θεολογική Σχολή. Μετά τις θεολογικές του σπουδές, απέκτησε δίπλωμα δευτεροβάθμιας εκπαίδευσης από το Αυστραλιανό Καθολικό Πανεπιστήμιο. Μετά το πέρας των σπουδών του, εργάστηκε ως καθηγητής δευτεροβάθμιας εκπαίδευσης στο Σχολείο St. Andrews Grammar, στο Περθ.

Τον Ιανουάριο του 2007, χειροτονήθηκε διάκονος από τον Αρχιεπίσκοπο Αυστραλίας Στυλιανό. Το Νοέμβριο του 2007, χειροτονήθηκε πρεσβύτερος από τον Επίσκοπο Δορυλαίου Νίκανδρο και τοποθετήθηκε εφημέριος στην Ενορία Αγίων Κωνσταντίνου και Ελένης Περθ. Το 2011, χειροθετήθηκε αρχιμανδρίτης. Το 2019, διορίστηκε από τον Αρχιεπίσκοπο Αυστραλίας Μακάριο ως Αρχιερατικός Επίτροπος Πέρθης.

Στις 28 Νοεμβρίου 2019, εξελέγη από την Αγία και Ιερά Σύνοδο του Οικουμενικού Πατριαρχείου, Επίσκοπος Κυανέων, βοηθός της Αρχιεπισκοπής Αυστραλίας. Στις 18 Ιανουαρίου 2020, χειροτονήθηκε στον επισκοπικό βαθμό στον Ιερό Καθεδρικό Ναό Ευαγγελισμού της Θεοτόκου Σύδνεϋ, από τον Αρχιεπίσκοπο Αυστραλίας Μακάριο. Στις 17 Ιουλίου 2024, εξελέγη επίσκοπος της νεοσύστατης Επισκοπής Πέρθης..

## Παραπομπές


## Εξωτερικοί σύνδεσμοι

* Ιστοσελίδα Ιεράς Αρχιεπισκοπής Αυστραλίας για του Επισκόπους/

Επίσκοπος Πέρθης Ελπίδιος Καραλής
Πέρθης Ελπίδιος
Πέρθης Ελπίδιος
Δραματική Σχολή Αθηναϊκή Σκηνή Κάλβου-Καλαμπόκη

Η **Δραματική Σχολή ''Αθηναϊκή Σκηνή'' του Θόδωρου  Κάλβου και του Μιχάλη Καλαμπόκη** βρίσκεται στην Αθήνα και είναι Ανώτερη Σχολή Δραματικής Τέχνης αναγνωρισμένη από το υπουργείο Πολιτισμού.

## Ιστορία
Η Δραματική Σχολή *Αθηναϊκή Σκηνή* ιδρύθηκε από τους Θόδωρο  Κάλβο και Μιχάλη  Καλαμπόκη το 2006. Βρίσκεται στο κέντρο της Αθήνας και είναι αναγνωρισμένη από το υπουργείο Πολιτισμού. 

### Οργάνωση
Η Σχολή είναι τριετούς φοίτησης και τα μαθήματα είναι υποχρεωτικά. Μεταξύ άλλων, τα μαθήματα που διδάσκονται στη Σχολή είναι υποκριτική, αυτοσχεδιασμός, κίνηση, τραγούδι, αγωγή λόγου, χόρος, κινηματογράφος, μεταγλώττιση και σπικάζ, θεατρική ξιφασκία κ.α.

### Καθηγητές
Πολλοί είναι οι καθηγητές που έχουν περάσει από την Δραματική Σχολή *Αθηναϊκή Σκηνή* από την ίδρυσή της μέχρι και σήμερα. Κάποιοι από αυτούς είναι οι Θόδωρος Κάλβος, Μιχάλης Καλαμπόκης, Λίλλυ Μελεμέ, Δέσποινα Μπεμπεδέλη, Μαρία Χορς,  Βίνα Παπαδοπούλου, Ερμίνα Κυριαζή, Βέρα Λάρδη, Σπύρος Μπιμπίλας, Μάρω Θεοδωράκη, Σωτήρης Δούβρης, Νίκος Χαραλάμπους κ.α.

## Παραπομπές
Επίσκοπος Καμπέρας Αθηναγόρας

Ο **Επίσκοπος Αθηναγόρας** (κατά κόσμον *Γεώργιος Καρακωνσταντάκης*, Αμιράς Ηρακλείου, 1984) είναι Έλληνας φυσικός, θεολόγος και ιεράρχης του Οικουμενικού Πατριαρχείου, ο οποίος διατελεί  Επίσκοπος Καμπέρας της Ιεράς Αρχιεπισκοπής Αυστραλίας από το 2025.

## Βιογραφικά στοιχεία
Ο Επίσκοπος Αθηναγόρας γεννήθηκε το 1984, στον Αμιρά Ηρακλείου, και είναι γιος του Μανώλη Καρακωνσταντάκη, συνοδοιπόρου του Ανδρέα Παπανδρέου στον ΠΑΚ και εκ των ιδρυτικών μελών του ΠΑΣΟΚ το 1974.

Σπούδασε φυσική στο Πανεπιστήμιο Κρήτης, από όπου αποφοίτησε το 2006, πραγματοποιώντας ακολούθως και μεταπτυχιακές σπουδές στο αντικείμενο της φυσικής στο ίδιο Πανεπιστήμιο. Ακολούθως, εκπόνησε και υποστήριξε επιτυχώς διδακτορική διατριβή στον τομέα της φυσικής συμπυκνωμένης ύλης, υπεραγωγιμότητας και κβαντικής θεωρίας μαγνητισμού και αναγορεύτηκε διδάκτωρ στο Πανεπιστήμιο Στάνφορντ. Μετά την αναγόρευσή του, εργάτηκε ως ερευνητής στο Πανεπιστήμιο Στάνφορντ, υπό τον Καθηγητή Στίβεν Κίβελσον. Το 2021 αποφοίτησε από την Πατριαρχική Ανώτατη Εκκλησιαστική Ακαδημία Κρήτης.

Το 2017, εκάρη μοναχός στην Ιερά Μονή Αγίου Γεωργίου Επανωσήφη Ηρακλείου, ενώ στις 3 Νοεμβρίου 2017 χειροτονήθηκε διάκονος από τον Επίσκοπο Χριστουπόλεως Μακάριο. Στις 27 Νοεμβρίου 2019, με απόφαση του νέου Αρχιεπισκόπου Αυστραλίας Μακαρίου, χειροθετήθηκε Αρχιδιάκονος της Ιεράς Αρχιεπισκοπής. Στις 29 Αυγούστου 2025, εξελέγη από την Αγία και Ιερά Σύνοδο του Οικουμενικού Πατριαρχείου, Επίσκοπος Καμπέρας. Στις 26 Σεπτεμβρίου χειροτονήθηκε πρεσβύτερος από τον Αρχιεπίσκοπο Αυστραλίας Μακάριο. Στις 27 Σεπτεμβρίου χειροτονήθηκε στον επισκοπικό βαθμό στον Καθεδρικό Ιερό Ναό Ευαγγελισμού της Θεοτόκου Σύδνεϋ.

## Παραπομπές

Καμπέρας Αθηναγόρας
Κατηγορία:Ελληνοαυστραλοί
Καμπέρας Αθηναγόρας
Καμπέρας Αθηναγόρας
Παντοϊκό οξύ

Το **παντοϊκό οξύ** είναι οργανική χημική ένωση με σύντομο συντακτικό τύπο **HOCH<sub>2</sub>C(CH<sub>3</sub>)<sub>2</sub>CH(OH)CO<sub>2</sub>H**, γνωστή και ως **παντολακτόνη**. Συναντάται σχεδόν πάντοτε σε βιολογικά περιβάλλοντα, με τη μορφή της συζυγούς του βάσεως (***pantoate***). Το αμίδιο του παντοϊκού οξέος με τη β-αλανίνη είναι το παντοθενικό οξύ, γνωστό ως βιταμίνη B5 , ένα συστατικό του συνενζύμου A.

## Βιοσύνθεση
Η βιοσύνθεση του παντοϊκού οξέος γίνεται από το α-κετοϊσοβαλερικό οξύ με υδροξυμεθυλίωση:

:(CH3)2CHC(O)CO2− + CH2O  →  HOCH2(CH3)2CC(O)CO2−

Η μετατροπή αυτή καταλύεται από το ένζυμο κετοπαντοϊκή υδροξυμεθυλτρανσφεράση, που απελευθερώνει το κετοπαντοϊκό ιόν. Αυτό με τη σειρά του ανάγεται από το ένζυμο κετοπαντοϊκή ρεντουκτάση προς το παντοϊκό ιόν, με χρήση του NADH ως της πηγής υδριδίου.

Το αμίδιο που παράγεται από παντοϊκό οξύ και το GABA είναι το φάρμακο ομοπαντοθενικό οξύ.

## Παραπομπές


Κατηγορία:Υδροξυοξέα
Κατηγορία:Αλκοόλες
Γιούλιους Βάισμαν

Ο **Γιούλιους Βάισμαν** (, 26 Δεκεμβρίου 1879 &ndash; 22 Δεκεμβρίου 1950) ήταν Γερμανός συνθέτης κλασικής μουσικής, πιανίστας και διευθυντής ορχήστρας.

## Βιογραφικά στοιχεία
Ο Βάισμαν γεννήθηκε στο Φράιμπουργκ και μαθήτευσε στους Γιόζεφ Ράινμπέργκερ και Λούντβιχ Τουίλα. Ως συνθέτης έχει στο ενεργητικό του περισσότερα από 150 καταλογογραφημένα έργα και πολλά άλλα χωρίς αριθμό έργου. Περιλαμβάνουν 6 όπερες, τρεις συμφωνίες, τρία κοντσέρτα για πιάνο, τέσσερα κοντσέρτα για βιολί, ένδεκα έργα για κουαρτέτο εγχόρδων, άλλη μουσική για πιάνο, έργα μουσικής δωματίου (μεταξύ των οποίων μια σονάτα για βιολί) και περίπου 200 ''λήντερ''. Ο Βάισμαν ήταν επίσης ικανός δάσκαλος της μουσικής. Πέθανε στο Ζίνγκεν σε ηλικία 71 ετών.

*«Φύση ήσυχη, συγκρατημένη, δεν επιδίωξε δημόσια θέση, ούτε μουσική προβολή. Ζούσε με τις συνθέσεις του, που είχαν πάντα αρκετή επιτυχία, κυρίως στις μικρότερες φόρμες. Είναι μάλλον λυρικός παρά δραματικός και όλα του τα έργα έχουν μια ποιητική, ρομαντική διάθεση»*.

## Παραπομπές


## Πηγές
* Μυρτώ Μαυρίκου: το λήμμα «Βάισμαν Ιούλιος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 638

Κατηγορία:Γερμανοί συνθέτες κλασικής μουσικής
Κατηγορία:Γερμανοί πιανίστες
Ιντά

Η **Ιντά** () είναι πόλη στη Δημοκρατία των Κόμι της Ρωσίας. Ο πληθυσμός της το 2024 ήταν 19.372 κάτοικοι έναντι 60.220 κατοίκων το 1989, στην τελευταία απογραφή πριν από τη διάλυση της Σοβιετικής Ενώσεως. Η ονομασία της προέρχεται από τις γλώσσες των Νενέτσων και σημαίνει τον καλά αρδευόμενο τόπο.

Η Ιντά ιδρύθηκε περί το 1940 ως οικισμός για την υποστήριξη μιας γεωλογικής αποστολής για την εξερεύνηση αποθεμάτων γαιάνθρακα και την ίδρυση ανθρακωρυχείων. Τόσο η πόλη όσο και ένα ξεχωριστό στρατόπεδο καταναγκαστικών έργων (*Intalag*) κτίσθηκαν από εξόριστους και πολιτικούς κρατούμενους που εργάζονταν και στα ανθρακωρυχεία της Ανθρακοφόρου λεκάνης Πετσόρα.

## Παραπομπές


## Εξωτερικοί σύνδεσμοι
* 

Ιντα
Μπλινί (Ωμπ)

Το **Μπλινί** (, ) είναι γαλλική κοινότητα στο νομό της Ωμπ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωμπ
Επίσκοπος Μελβούρνης Κυριακός

Ο **Επίσκοπος Κυριακός** (κατά κόσμον *Κυριάκος Μιχαήλ*, κατόπιν *Σταυρονικητιανός*, Πάφος, 4 Δεκεμβρίου 1959) είναι Ελληνοκύπριος θεολόγος και ιεράρχης του Οικουμενικού Πατριαρχείου, ο οποίος διατελεί Επίσκοπος Μελβούρνης της Ιεράς Αρχιεπισκοπής Αυστραλίας από το 2024.

## Βιογραφικά στοιχεία
Ο Επίσκοπος Κυριακός γεννήθηκε στην Πάφο της Κύπρου στις 4 Δεκεμβρίου 1959, ενώ το 1965 μετανάστευσε στη Μελβούρνη με την οικογένειά του. Σπούδασε θεολογία στη Θεολογική Σχολή του Αποστόλου Ανδρέα Σίδνεϊ, από όπου και αποφοίτησε το 1995.

Στις 11 Αυγούστου 1996, εκάρη μοναχός στην Ιερά Μονή Σταυρονικήτα του Αγίου Όρους. Στις 29 Αυγούστου, χειροτονήθηκε διάκονος και ακολούθως στις 28 Οκτωβρίου, πρεσβύτερος, από τον Επίσκοπο Ροδοστόλου Χρυσόστομο. Το επόμενο έτος, επέστρεψε στην Αυστραλία και διορίστηκε από τον Αρχιεπίσκοπο Αυστραλίας Στυλιανό, ως ηγούμενος της Ιεράς Μονής Αγίου Γεωργίου του Βουνού. Στις 23 Απριλίου 1998, έλαβε το οφίκιο του αρχιμανδρίτη. Στις 6 Αυγούστου 2020, διορίστηκε εφημέριος του Ιερού Ναού Αναστάσεως του Σωτήρος στο Κόγκαρα. 

Στις 30 Αυγούστου 2021, εξελέγη από την Αγία και Ιερά Σύνοδο του Οικουμενικού Πατριαρχείου, Επίσκοπος Σωζοπόλεως, βοηθός της Αρχιεπισκοπής Αυστραλίας. Στις 13 Νοεμβρίου, χειροτονήθηκε στον επισκοπικό βαθμό στον Ιερό Ναό Αγίου Νικολάου Μάρικβιλ Σίδνεϊ, από τον Αρχιεπίσκοπο Αυστραλίας Μακάριο, ενώ αμέσως μετά τη χειροτονία του, του ανατέθηκαν καθήκοντα Αρχιεπισκοπικού Επιτρόπου Μελβούρνης. Στις 17 Ιουλίου 2024, εξελέγη επίσκοπος της νεοσύστατης Ιεράς Επισκοπής Μελβούρνης.

## Παραπομπές


Επίσκοπος Μελβούρνης Κυριακός
Μελβούρνης Κυριακός
Μελβούρνης Κυριακός
Νύχτα Φόνου (θεατρικό έργο)

**Νύχτα Φόνου** είναι θεατρικό έργο του Νεκτάριου Χατζαντώνη, ο οποίος υπογράφει το κείμενο και τη σκηνοθεσία. Ανήκει στο είδος της **μαύρης κωμωδίας** και παρουσιάστηκε για πρώτη φορά το 2017 στο Loukoumi Bar στο Μοναστηράκι.

## Υπόθεση
Η ιστορία εξελίσσεται γύρω από έναν φόνο σε ένα μπαρ, ο οποίος εμπλέκει τέσσερα πρόσωπα: την Ονίλια, γυναίκα της υψηλής κοινωνίας που δεν αποχωρίζεται τον σκύλο της, τον Σαμ τον Βλαδίμηρο, μεθυσμένο και χωρισμένο άντρα, την Πανσούλα, χήρα που βρίσκεται τυχαία μπλεγμένη στην υπόθεση και τον Αμμώνιο, αυστηρό στρατιωτικό που έρχεται αντιμέτωπος με το παρελθόν του. Καθώς η νύχτα προχωρά, τα μυστικά αποκαλύπτονται και όλοι θεωρούνται ύποπτοι για τη δολοφονία του Χριστόφορου Ξάνθου.

## Παραστάσεις
Η παράσταση έκανε πρεμιέρα τον Μάιο του 2017 στο Loukoumi Bar και στη συνέχεια παρουσιάστηκε σε διάφορους χώρους, μεταξύ των οποίων το Figoures Stage (2018) και το Cine Παράδεισος Κορυδαλλού (2025).
Η παραγωγή του 2025, σε συνεργασία με την Click Art Production, σημείωσε εμπορική επιτυχία και παρουσιάστηκε με νέο καστ.

## Συντελεστές

* Κείμενο – Σκηνοθεσία: Νεκτάριος Χατζαντώνης
* Επιμέλεια κειμένου: Βασιλική Ανδρεανίδου
* Μουσική επιμέλεια: Φάνης Μπουχλαριώτης
* Φωτογραφία: Δημήτρης Κεχαγιάς
* Παραγωγή: Click Art Production

## Διανομή (ενδεικτικά)
* Μυρτάλη Νομικού – Ονίλια (2025)
* Κωνσταντίνος Παρδαλάκης – Αμμώνιος (2025)
* Ειρήνη Κουτρουμάνου – Πανσούλα (2025)
* Θωμάς Παπαδάκης – Βλαδίμηρος (2025)
* Βασιλεία Βλάχου – Κούλα (2025)
* Σίλια Κατραλή – Ονίλια (2017 - 2018)
* Σταυρούλα Λούρου – Πανσούλα (2017 - 2018)
* Γιώργος Παπακωνσταντίνου – Αμμώνιος (2018)
* Γιώργος Γερανάκης – Βλαδίμηρος (2018)
* Βαγγέλης Αραβαντικός – Βλαδίμηρος (2017)
* Στέφανος Καλλιανίδης – Αμμώνιος (2017)

## Video clip
Το 2025 κυκλοφόρησε το τραγούδι **«Μα Δεν Τον Σκότωσα Εγώ (Νύχτα Φόνου)»** σε μουσική και στίχους του Φάνη Μπουχλαριώτη, συνδεδεμένο θεματικά με το έργο. Το video clip σκηνοθέτησε ο Νεκτάριος Χατζαντώνης και συμμετείχαν οι πρωταγωνιστές της θεατρικής παράστασης, ο Στέλιος Κορέ και guest εμφάνιση ο δημοσιογράφος Παναγιώτης Βαζαίος.

## Αντίκτυπος και αναφορές
Το έργο έχει παρουσιαστεί και αναλυθεί σε διάφορα μέσα όπως τα Theatromania, Art & Life, CatisArt, Cinemusic, Showbiz-TV, TrikalaCulture και Apostaktirio, τα οποία αναφέρουν θετικά σχόλια για την ατμόσφαιρα, τη σκηνοθεσία και το χιούμορ του έργου.

## Παραπομπές


## Εξωτερικοί σύνδεσμοι

* [Click Art Production – Επίσημη σελίδα παραγωγής](https://productionclickart.gr/

Κατηγορία:Ελληνικά θεατρικά έργα
Γυριστά Λακωνίας

Τα **Γυριστά** είναι οικισμός της Πελοποννήσου στην Λακωνία.

## Γενικά στοιχεία
Τα Γυριστά βρίσκονται σε υψόμετρο 30 μέτρα στον κάμπο των Αιγιών. Απέχουν περίπου 5 χιλιόμετρα Δ.-ΒΔ. από το κέντρο του Γυθείου (έδρα του δήμου) και 37 χιλιόμετρα Ν.-ΝΑ. από την Σπάρτη ενώ ανατολικά από το χωριό περνάει ο χείμαρρος Αρδέλης. Αναφέρονται επίσημα, ως ξεχωριστός οικισμός, αρχικά με την ονομασία *Γυριστό* το 1920 να προσαρτάται μέχρι το 1940 στην τότε κοινότητα Γυθείου και να απογράφεται ξανά ως Γυριστά το 1991 στον Δήμο Γυθείου . Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Γυθείου, που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 112 κάτοικοι. Οι απογραφές πληθυσμού είναι:  

## Παραπομπές


Γυριστά
Γυριστά
PowerBook

Τα **PowerBook** (γνωστά ως **Macintosh PowerBook** πριν το 1997) ήταν μία οικογένεια φορητών υπολογιστών τύπου Macintosh, που παράγονταν και πωλούνταν από την Apple την περίοδο 1991 έως 2006. Τα συγκεκριμένα laptop προορίζονταν για επαγγελματική χρήση, με τη σειρά να συμπληρώνεται, το 1999, από τα iBook, που αφορούσαν οικιακή και εκπαιδευτική χρήση.

Τα PowerBook, κατά τον κύκλο ζωής της εν λόγω σειράς, πέρασαν από πολλές αναθεωρήσεις και ανασχεδιασμούς, ενώ υπήρξαν συχνά οι πρώτες συσκευές που υιοθετούσαν χαρακτηριστικά τα οποία αργότερα θα θεωρούνταν δεδομένα στα ανταγωνιστικά προϊόντα. Τα PowerBook αντικαταστάθηκαν από τα MacBook Pro το 2006, κατά την μετάβαση των Mac σε επεξεργαστές της Intel.

## Μοντέλα βασισμένα σε 68oxo
Τον Οκτώβριο του 1991, η Apple κυκλοφόρησε τα πρώτα τρία μοντέλα της σειράς: το βασικό PowerBook 100, το πιο ισχυρό PowerBook 140 και το, κορυφαίο εκ των τριών, PowerBook 170 (το μόνο με οθόνη active matrix). Τα laptop αυτά προκάλεσαν αναταραχή στην αγορά χάρη στο συμπαγές σχήμα, το γκρι χρώμα, το ενσωματωμένο trackball και την καινοτόμα τοποθέτηση του πληκτρολογίου τους που άφηνε χώρο για τις παλάμες του χρήστη αριστερά και δεξιά της συσκευής κατάδειξης. Οι φορητοί υπολογιστές της εποχής, σχεδιασμένοι για χρήση του DOS, τοποθετούσαν το πληκτρολόγιο στο εμπρόσθιο μέρος τους, για να διευκολύνουν την πληκτρολόγηση, αφήνοντας κενό χώρο για κάρτες με συντομεύσεις του λογισμικού, στο πίσω. Τις πρώτες μέρες των Microsoft Windows, πολλά notebook έρχονταν με ένα trackball που τοποθετούνταν στην άκρη του πληκτρολογίου. Όταν η χρήση DOS υποχώρησε έναντι γραφικών περιβαλλόντων χρήστη, η διάταξη των PowerBook επικράτησε στην αγορά.

Τα PowerBook 140 και 170, διαθέτουν τον «γνήσιο» σχεδιασμό των PowerBook, σε αντίθεση με το 100· και αυτό διότι σχεδιάστηκε μετά από τα άλλα δύο και επωφελήθηκε από όσα η Apple έμαθε κατά την ανάπτυξή τους. Παρόλα αυτά οι πωλήσεις δεν ήταν ικανοποιητικές μέχρι την μείωση των τιμών από την εταιρία.

Τα PowerBook 100 προορίζονταν να συμπληρώσουν τους σταθερούς υπολογιστές της Apple, αφού ακολουθούσαν τον σχεδιασμό Snow White που χαρακτήριζε όλα τα προϊόντα από το 1986. Σε αντίθεση όμως με το Macintosh Portable, που ήταν ένας κανονικός υπολογιστής (ως προς το βάρος και το μέγεθος) τροφοδοτούμενος από μπαταρία, τα ανοικτά χρώματα και οι διακοσμητικές γραμμές δεν ταίριαζαν με τα συρρικνωμένα σχέδια. Οπότε επιλέχθηκε ένα σκούρο γκρι χρώμα, συμβατό με την εικόνα ενός γραφείου, και ένα σύνολο ακμών που μιμούνταν αυτές των σταθερών υπολογιστών. Η συγκεκριμένη καινοτόμα εμφάνιση όχι μόνο ενοποίησε όλη τη σειρά προϊόντων της Apple, αλλά την ξεχώρισε από τους άλλους κατασκευαστές. Αυτά τα πρώτα μοντέλα της σειράς ήταν και τα τελευταία που βασίζονταν στον παλαιότερο Snow White, με τα PowerBook 190 και 500 να υιοθετούν έναν νεότερο.

## Παραπομπές

Κατηγορία:Φορητοί υπολογιστές
Κατηγορία:Apple
Πασσαβάς Λακωνίας

Ο **Πασσαβάς** είναι μικρός οικισμός της Πελοποννήσου στην Λακωνία.

## Γενικά στοιχεία
Ο Πασσαβάς βρίσκεται στη Χερσόνησο Ταϋγέτου - Μάνη, σε υψόμετρο 100 μέτρα, περίπου 4 χιλιόμετρα Δ.-ΝΔ. από το κέντρο του Γυθείου (έδρα του δήμου) και 41 χιλιόμετρα Ν.-ΝΑ. από την Σπάρτη. Αναφέρεται επίσημα, μετά την Τουρκοκρατία το 1845 να προσαρτάται στον τότε Δήμο Γυθείου μέχρι το 1940 οπότε σταμάτησε να απογράφεται. Απογράφεται ξανά από το 1981 στον Δήμο Γυθείου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Γυθείου, που υπάγεται στη Δημοτική Ενότητα Γυθείου του Δήμου Ανατολικής Μάνης και σύμφωνα με την απογραφή 2021 απογράφησαν 47 κάτοικοι.   

Οι απογραφές πληθυσμού είναι:  

## Εξωτερικοί σύνδεσμοι

* Πασσαβάς Γυθείου - Δεκέμβρης '43, Ομαδική εκτέλεση πατριωτών για αντίποινα από τον Ριζοσπάστη.

## Σημείωση
Δεν πρέπει να συγχέεται ο σημερινός οικισμός με το ερειπωμένο Κάστρο του Πασσαβά (ή Πασσαβάς), της περιόδου της Φραγκοκρατίας στην Πελοπόννησο, το οποίο βρίσκεται νότια της Νέας Μαραθέας σε απόσταση περίπου 8 χιλιόμετρα νοτιοδυτικά από τον σημερινό οικισμό.

## Παραπομπές


Πασσαβάς
Πασσαβάς
Πετσόρα (πόλη)

Η **Πετσόρα** () είναι πόλη στη Δημοκρατία των Κόμι της Ρωσίας. Ο πληθυσμός της το 2024 ήταν 34.001 κάτοικοι, έναντι 64.746 κατοίκων το 1989, στην τελευταία απογραφή πριν από τη διάλυση της Σοβιετικής Ενώσεως. Είναι κτισμένη στις όχθες του ομώνυμου μεγάλου ποταμού Πετσόρα, δυτικά και κοντά στα βόρεια Ουράλια Όρη.

Η Πετσόρα πήρε τον χαρακτηρισμό της ως δήμου το 1950. Παλαιότερα στην τοποθεσία αυτή υπήρχε ένα στρατόπεδο γκουλάγκ της σταλινικής εποχής που λειτούργησε από το 1932 έως το 1953, ενώ το 1941 άδειασε μερικώς, καθώς πολλοί από τους κρατούμενους αποσπάσθηκαν για υπηρεσία στον Ερυθρό Στρατό. Υπάρχει μια αίθουσα στο Μουσείο της Πετσόρα αφιερωμένη στο γκουλάγκ, όπου παρουσιάζονται αρχεία και αντικείμενα που ανακτήθηκαν από αυτό. Τη δεκαετία του 1990 ανεγέρθηκαν μνημεία σε ανάμνηση των όσων έχασαν τη ζωή τους στο στρατόπεδο. Σήμερα υπάρχει στην περιοχή της πόλεως βάση της πολεμικής αεροπορίας και ο Σταθμός Ραντάρ της Πετσόρα.

Από την άποψη των συγκοινωνιών και μεταφορών, η πόλη εξυπηρετείται από το Αεροδρόμιο της Πετσόρα και σιδηροδρομικώς.

Το κλίμα της Πετσόρα είναι υποαρκτικό (*Dfc* κατά Köppen). Οι χειμώνες είναι πολύ ψυχροί, με μέσες ελάχιστες θερμοκρασίες τον Ιανουάριο −22,5 βαθμούς C. Τα καλοκαίρια είναι δροσερά, με μέσες μέγιστες θερμοκρασίες τον Ιούλιο +21,7 °C. Το ρεκόρ ελάχιστης θερμοκρασίας που έχει καταγραφεί ποτέ είναι −56,0 °C, ενώ το ρεκόρ μέγιστης είναι +35,0 °C.

## Παραπομπές


## Εξωτερικοί σύνδεσμοι
* 

Πετσορα
Στέλιος Μπικάκης

Ο **Στέλιος Μπικάκης** (Ρέθυμνο, 9 Οκτωβρίου 1965) είναι Έλληνας λυράρης, τραγουδοποιός και ερμηνευτής της κρητικής μουσικής. 

Έγινε γνωστός με το τραγούδι *Γενέθλια* (στίχοι και μουσική), το οποίο διασκευάστηκε το 2004 και αποδόθηκε ευρύτερα από τον τραγουδιστή, Νότη Σφανιανάκη.

## Βιογραφία
Γεννήθηκε στο Ρέθυμνο το 1965. Ξεκίνησε να παίζει κρητική λύρα σε ηλικία 14 ετών και σε ηλικία 16 ετών έκανε τις πρώτες του εμφανίσεις σε τοπικές εκδηλώσεις. Είναι αυτοδίδακτος μουσικός, χωρίς να έχει φοιτήσει σε ωδείο ή να μαθητεύσει κοντά σε μουσικοδάσκαλο.

Κατά τη διάρκεια της καριέρας του συνέθεσε και ερμήνευσε τραγούδια που βασίζονται στην κρητική παράδοση, συνήθως συνοδεύοντας ο ίδιος τον εαυτό του με τη λύρα.

Έχει κυκλοφορήσει δισκογραφία με αρκετούς δίσκους και συμμετέχει σε μουσικές παραστάσεις στην Κρήτη και την υπόλοιπη Ελλάδα.  

Το τραγούδι ***Γενέθλια*** γράφτηκε μέσα από προσωπικό βίωμα του, καθώς ο Μπικάκης έχασε τον γιο του από σπάνια ασθένεια κατά την περίοδο που ολοκλήρωνε τον δίσκο του *Νυχτέρια*. Η διασκευή από τον Νότη Σφακιανάκη το 2004 έκανε το τραγούδι ευρύτερα γνωστό σε πανελλήνιο επίπεδο.

Ο γιος του, Ανδρέας Μπικάκης, ακολουθεί τα βήματα του πατέρα του και ασχολείται με τη μουσική, έχοντας κυκλοφορήσει δικά του τραγούδια.

## Δείτε επίσης
* Κρητική μουσική
* Κρητική λύρα

## Παραπομπές


## Εξωτερικοί σύνδεσμοι
* Επίσημος ιστότοπος
* Apple Music

Κατηγορία:Έλληνες τραγουδοποιοί
Κατηγορία:Κρητικοί
Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Κατηγορία:Έλληνες τραγουδιστές
Τούμστοουν (Αριζόνα)

Η **Τούμστοουν** (αγγλικά: Tombstone, Arizona) είναι πόλη στην κομητεία Κοουτσίς, στην Αριζόνα των Ηνωμένων Πολιτειών, η οποία ιδρύθηκε το 1879 από τον χρυσοθήρα Εντ Σίφλιν στην τότε κομητεία Πίμα, στην Επικράτεια της Αριζόνας. Έγινε μία από τις τελευταίες ταχύτατα αναπτυσσόμενες πόλεις της Άγριας Δύσης. Η πόλη γνώρισε σημαντική ανάπτυξη έως τα μέσα της δεκαετίας του 1880, καθώς τα τοπικά ορυχεία παρήγαγαν ασήμι αξίας από 40 έως 85 εκατομμύρια δολάρια, καθιστώντας την τη μεγαλύτερη παραγωγική περιοχή αργύρου στην Αριζόνα. Ο πληθυσμός της αυξήθηκε από 100 σε περίπου 14.000 μέσα σε λιγότερο από επτά χρόνια. Είναι περισσότερο γνωστή ως το σημείο όπου διαδραματίστηκε η ανταλλαγή πυροβολισμών στο Ο.Κ. Κόραλ και αντλεί τα περισσότερα έσοδά της από τον τουρισμό. Σύμφωνα με την απογραφή του 2020, η πόλη είχε μόνιμο πληθυσμό 1.308 κατοίκων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αριζόνα
Κατηγορία:Άγρια Δύση
Ισπανικό πρωτάθλημα ποδοσφαίρου ανδρών 2025-26

Το **Ισπανικό πρωτάθλημα ποδοσφαίρου ανδρών 2025–26**, γνωστό και ως **LALIGA [[EA Sports|EA SPORTS]],** λόγω χορηγικών λόγων, είναι η 95η σεζόν της Πριμέρα Ντιβισιόν, της κορυφαίας ποδοσφαιρικής διοργάνωσης της Ισπανίας. Ξεκίνησε στις 15 Αυγούστου 2025 και θα ολοκληρωθεί στις 24 Μαΐου 2026. Το πρόγραμμα των αγώνων δημοσιεύτηκε την 1η Ιουλίου 2025. Η Μπαρτσελόνα είναι η κάτοχος του τίτλου, έχοντας κατακτήσει τον 28ο τίτλο της την προηγούμενη σεζόν.

## Ομάδες

## Βαθμολογία

## Αποτελέσματα

## Παραπομπές

Κατηγορία:Πριμέρα Ντιβιζιόν
Κατηγορία:Εγχώρια ποδοσφαιρικά πρωταθλήματα 2025–2026
She Sells Sanctuary

Το "**She Sells Sanctuary**" είναι ένα τραγούδι του αγγλικού ροκ συγκροτήματος The Cult. Είναι από το δεύτερο στούντιο άλμπουμ τους *[[Love (άλμπουμ των The Cult)|Love]]* (1985), και κυκλοφόρησε ως single στις 13 Μαΐου 1985, φτάνοντας στο νούμερο 15 στο UK Singles Chart τον Ιούλιο του ίδιου έτους. Τον Μάρτιο του 2023, η Βρετανική Φωνογραφική Βιομηχανία απονέμισε το τραγούδι με πλατινική πιστοποίηση για πωλήσεις και streams άνω των 600.000. Τον Ιανουάριο του 1993, το τραγούδι επανακυκλοφόρησε ως "**Sanctuary MCMXCIII**" και σημείωσε ξανά επιτυχία στα charts, φτάνοντας την αρχική του κορυφή στο UK Singles Chart και μπαίνοντας στο top 10 της Νέας Ζηλανδίας. Το τραγούδι έχει πιστοποιηθεί διπλό πλατίνο στον Καναδά και πλατίνο στη Νέα Ζηλανδία και το Ηνωμένο Βασίλειο.

Το "She Sells Sanctuary" ερμηνεύτηκε για πρώτη φορά κατά τη διάρκεια της περιοδείας *[[Dreamtime (άλμπουμ των The Cult)|Dreamtime]]* στα τέλη του 1984 και θα γινόταν το τελευταίο τραγούδι που ηχογραφήθηκε με τον επί χρόνια ντράμερ του συγκροτήματος, ο Νάιτζελ Πρέστον, ο οποίος απολύθηκε από το συγκρότημα λίγο μετά την κυκλοφορία του. Σύμφωνα με τον κιθαρίστα των The Cult, ο Μπίλι Ντάφι, τα εμβληματικά εφέ εισαγωγής ήταν αποτέλεσμα της ταυτόχρονης λειτουργίας όλων των πεταλιών εφέ κιθάρας. Η ηχογράφηση επεξεργάστηκε ώστε να συμπεριλάβει την εισαγωγή με τα εφέ, ενώ οι προηγούμενες εκδόσεις ξεκινούσαν το τραγούδι πιο απότομα. Ο Ντάφι λέει ότι βρήκε έναν φιόγκο βιολιού γύρω από το στούντιο και άρχισε να παίζει κιθάρα μαζί του "όπως ο Τζίμι Πέιτζ " των Led Zeppelin για να διασκεδάσει τον τραγουδιστή Ίαν Άστμπερι, χτύπησε κάθε πεντάλ εφέ που είχε "για να ακούγεται πιο περίεργο" και μετά έπαιξε το μεσαίο τμήμα του τραγουδιού. "Και αποφασίσαμε να ξεκινήσουμε το τραγούδι με αυτόν τον μυστικιστικό ήχο. Αν δεν είχα βρει αυτόν τον φιόγκο του βιολιού, δεν θα είχαμε πάει εκεί", είπε ο Νταφί.

## Παραπομπές


Κατηγορία:Singles του 1985
Κατηγορία:Τραγούδια του 1985
Γκλέζι Λακωνίας

Το **Γκλέζι** είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Το Γκλέζι βρίσκεται στο νότιο τμήμα της χερσονήσου Ταϋγέτου - Μάνης, κοντά στα παράλια του Μεσσηνιακού κόλπου και σε υψόμετρο 230 μέτρα. Απέχει περίπου 33 χιλιόμετρα νοτιοδυτικά από το Γύθειο (έδρα του δήμου), βορειοδυτικά του είναι ο Πύργος Διρου ενώ δυτικά του περνάει η επαρχιακή οδός Αρεόπολης - Γερολιμένα. Αξιόλογο θρησκευτικό μνημείο θεωρείται η εκκλησία των Ταξιαρχών στο νότιο άκρο του οικισμού, η οποία είναι σταυροειδής με τρούλο, βυζαντινός ναός του 11ου αιώνα.

Αναφέρεται επίσημα, ως ξεχωριστός οικισμός, το 1928 γραμμένος ως Γλέζο να προσαρτάται στην κοινότητα Πύργου Δυρού μέχρι το 1940 οπότε σταμάτησε να απογράφεται. Απογράφεται ξανά από το 1971. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Πύργου Διρού, που υπάγεται στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 34 κάτοικοι, το 2011 ήταν 26 και το 2001 ήταν 26.

## Παραπομπές


Γκλέζι
Γκλέζι
Νικάνδρειο Λακωνίας

Το **Νικάνδρειο**, επίσης γνωστό ως **Νικάνδρι**, είναι πολύ μικρός οικισμός της Πελοποννήσου στην Λακωνία.

## Γενικά στοιχεία
Το Νικάνδρειο βρίσκεται στο νότιο τμήμα της χερσονήσου Ταϋγέτου - Μάνη, κοντά στα παράλια του Μεσσηνιακού κόλπου και τον Όρμο Σπαθάρι σε υψόμετρο 180 μέτρα. Απέχει περίπου 34 χιλιόμετρα νοτιοδυτικά από το Γύθειο (έδρα του δήμου) και 3 χιλιόμετρα νότια από τον Πύργος Διρου ενώ ανατολικά περνάει η επαρχιακή οδός Αρεόπολης - Γερολιμένα. Θρησκευτικό αξιοθέατο ο βυζαντινός ναός του Αγίου Γεωργίου που είναι μονόχωρος καμαροσκέπαστος με μεγαλιθική βάση και νεότερο καμπαναριό. 

Στην Εκστρατεία του Μοριά καταγράφεται με την ονομασία *Nikandro* να υπάγεται στην Επαρχία Δυτικής  Σπάρτης (*Sparte* *Occidentale*) → Τμήμα Μαΐνης (*Section de* *Maïni*) και να έχει πληθυσμό 4 οικογένειες (συνολικά 19 άτομα).

Αναφέρεται επίσημα, μετά την Τουρκοκρατία, το 1835 γραμμένο ως *Νικάνδρι* να προσαρτάται στον τότε δήμο Νικάνδρου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, ανήκει στην Κοινότητα Πύργου Διρού, που υπάγεται στη Δημοτική Ενότητα Οιτύλου του  Δήμου Ανατολικής Μάνης και σύμφωνα με την απογραφή 2021 απογράφησαν 12 κάτοικοι

Οι απογραφές πληθυσμού μετά τον Β΄ Παγκόσμιο πόλεμο είναι:

## Παραπομπές


Νικάνδρειο
Νικάνδρειο
Φωτοπολλαπλασιαστής

Ένας **φωτοπολλαπλασιαστής** (photomultiplier) είναι μια συσκευή που μετατρέπει προσπίπτοντα φωτόνια σε ηλεκτρικό σήμα.

Τα είδη φωτοπολλαπλασιαστή περιλαμβάνουν:
* Σωλήνα φωτοπολλαπλασιαστή, μια φωτεινολυχνία που μετατρέπει τα προσπίπτοντα φωτόνια σε ηλεκτρικό σήμα. Οι φωτοπολλαπλασιαστές (Photomultiplier tubes, PMT) είναι μέλη της κατηγορίας των λυχνιών κενού, και πιο συγκεκριμένα των φωτολυχνιών κενού, οι οποίες είναι εξαιρετικά ευαίσθητοι ανιχνευτές φωτός στις υπεριώδεις, στο ορατό φως και στις εγγύς υπέρυθρες περιοχές του ηλεκτρομαγνητικού φάσματος.
**Μαγνητικός φωτοπολλαπλασιαστής, που αναπτύχθηκε από τους Σοβιετικούς τη δεκαετία του 1930.
** Ηλεκτροστατικός φωτοπολλαπλασιαστής, ένα είδος φωτοπολλαπλασιαστή που επιδείχθηκε από τον Jan A. Rajchman των Εργαστηρίων RCA στο Πρίνστον του Νιου Τζέρσεϊ στα τέλη της δεκαετίας του 1930, ο οποίος έγινε το πρότυπο για όλους τους μελλοντικούς εμπορικούς φωτοπολλαπλασιαστές. Ο πρώτος μαζικά παραγόμενος φωτοπολλαπλασιαστής, ο Τύπος 931, ήταν αυτού του σχεδιασμού και εξακολουθεί να παράγεται εμπορικά σήμερα.
* Φωτοπολλαπλασιαστής πυριτίου, μια συσκευή στερεάς κατάστασης που μετατρέπει τα προσπίπτοντα φωτόνια σε ηλεκτρικό σήμα. Οι φωτοπολλαπλασιαστές πυριτίου, που συχνά ονομάζονται "SiPM" στη βιβλιογραφία, είναι στερεάς κατάστασης συσκευές ευαίσθητες σε ένα φωτόνιο που βασίζονται σε δίοδο χιονοστιβάδας ενός φωτονίου (Single-photon avalanche diode, SPAD) που υλοποιείται σε κοινό υπόστρωμα πυριτίου.

## Παραπομπές


Κατηγορία:Ανιχνευτές σωματιδίων
Ευρωλίγκα ανδρών 2025-26

Η **Ευρωλίγκα ανδρών 2025-26** είναι η 26η διοργάνωση υπό τη Euroleague Basketball και η 69η συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 30 Σεπτεμβρίου - 1 Οκτωβρίου 2025 με την πρώτη αγωνιστική της κανονικής περιόδου. Αυτή είναι η πρώτη σεζόν της διοργάνωσης χωρίς τη χορηγία της Turkish Airlines από τη σεζόν 2009-10. Το Final Four θα διεξαχθεί στο Telekom Center Athens στην Αθήνα, στην Ελλάδα, γεγονός που σηματοδοτεί τη δεύτερη φορά που η ελληνική πρωτεύουσα φιλοξενεί το Final Four, με την πρώτη να είναι το 2007. 

Από τη φετινή σεζόν, η διοργάνωση επεκτάθηκε από 18 σε 20 ομάδες, επιτρέποντας στη Ντουμπάι να συμμετάσχει, αποτελώντας την πρώτη μη-ισραηλινή ομάδα εκτός Ευρώπης που αγωνίζεται στη λίγκα. 

## Γήπεδα και τοποθεσίες

## Βαθμολογία

## Αποτελέσματα

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Ευρωλίγκα ανδρών
Κατηγορία:Καλαθοσφαίριση το 2025
Κατηγορία:Καλαθοσφαίριση το 2026
Φόρνι ντι Σόττο

Το **Φόρνι ντι Σόττο** () είναι κοινότητα (δήμος), στην περιφερειακή αποκεντρωμένη οντότητα Ούντινε της ιταλικής περιφέρειας Φριούλι-Βενέτσια Τζούλια.

Βρίσκεται σε υψόμετρο 548 μέτρα πάνω από την επιφάνεια της θάλασσας, καλύπτοντας μια έκταση 93,60 τ.χλμ.Κατά την απογραφή του 2021 ο πληθυσμός ήταν 548 κάτοικοι.

## Παραπομπές


Κατηγορία:Δήμοι της Επαρχίας του Ούντινε
Τζον Σίμπθορπ

Ο **Τζον Σίμπθορπ** (John Sibthorp) (1758–1796) υπήρξε μια από τις σημαντικότερες μορφές της αγγλικής βοτανικής κατά τον 18ο αιώνα. Γεννήθηκε στην Οξφόρδη και σπούδασε στο Lincoln College πριν στραφεί στην ιατρική και στη φυσική ιστορία. Το ενδιαφέρον του για τη βοτανική τον οδήγησε σε εκτεταμένα ταξίδια στη Μεσόγειο, ιδίως στην Ελλάδα και στη Μικρά Ασία, όπου συγκέντρωσε φυτικά δείγματα και υλικό που θα αποτελούσε τη βάση του μνημειώδους έργου του *[[Flora Graeca]]*.

Το έργο του Σίμπθορπ εντάσσεται στο ευρύτερο πλαίσιο της ευρωπαϊκής επιστημονικής εξερεύνησης του 18ου αιώνα, που συνδύαζε αποικιοκρατικές, εμπορικές και ακαδημαϊκές στοχεύσεις. Η *'Flora Graeca*, η οποία εκδόθηκε μεταθανάτια σε δέκα τόμους, περιλαμβάνει περισσότερες από 900 απεικονίσεις φυτών της Ανατολικής Μεσογείου και θεωρείται ένα από τα πλέον πολυτελή βοτανικά έργα που τυπώθηκαν ποτέ.

Η συμβολή του Σίμπθορπ δεν περιορίζεται μόνο στη συστηματική ταξινόμηση φυτών. Μέσα από το έργο του, συνέβαλε στην επιστημονική «ανακάλυψη» της Ελλάδας από τη Δύση, εδραιώνοντας τη χώρα ως πηγή πλούσιας φυσικής και πολιτισμικής κληρονομιάς. Παρά τον πρόωρο θάνατό του από φυματίωση στην ηλικία των 38 ετών, το κληροδότημά του –η Sibthorpian Professorship of Rural Economy στην Οξφόρδη και η συλλογή του στο Πανεπιστήμιο– εξασφάλισε τη μακροπρόθεσμη επίδρασή του στη βοτανική έρευνα.

Ο Σίμπθορπ υπήρξε κεντρική μορφή της βοτανικής και της φυσιογνωστικής χαρτογράφησης της Μεσογείου, με έργο που γεφυρώνει την επιστήμη, την τέχνη και την ιστορία.

## Παραπομπές

## Βιβλιογραφία
*Lack, H. W. (1997). *The Flora Graeca Story: Sibthorp, Bauer, and Hawkins in the Levant*. Oxford University Press. ISBN 9780198546744
*Lack, H. W. (2004). *The Flora Graeca Story: Sibthorp, Bauer, and Hawkins in the Levant* (Revised edition). Oxford University Press. ISBN 9780198503112
*Stearn, W. T. (1976). “Sibthorp, John (1758–1796).” Oxford Dictionary of National Biography. Oxford University Press. DOI: 10.1093/ref:odnb/25594
*Gilmour, S. (2017). “The Reception of Flora Graeca in Nineteenth-Century Europe.” *Archives of Natural History*, 44(1), 85–99. DOI: 10.3366/anh.2017.0412

Κατηγορία:Άγγλοι βοτανολόγοι
Συνομοσπονδία Ελευθερίας και Ανεξαρτησίας

Η **Συνομοσπονδία Ελευθερίας και Ανεξαρτησίας** (πολωνικά: *Konfederacja Wolność i Niepodległość*), εν συντομία **Συνομοσπονδία**, είναι μια πολιτική συμμαχία στην Πολωνία που θεωρείται ότι κινείται στην ριζοσπαστική δεξιά ή την ακροδεξιά του πολιτικού φάσματος. Ιδρύθηκε το 2018. Συμπρόεδροι του κόμματος είναι οι Σλαβόμιρ Μέντσεν και Κρισζστόφ Μπόσακ, πρόεδροι των κομμάτων Νέα Ελπίδα και Εθνικό Κίνημα αντίστοιχα, που αποτελούν και τις συνιστώσες της συμμαχίας. 

Ο προσανατολισμός του κόμματος είναι εθνικά και κοινωνικά συντηρητικός, οικονομικά φιλελεύθερος, αντιμεταναστευτικός και ευρωσκεπτισκιστικός.

Ή συμμαχία διαθέτει 16 από τις 460 έδρες στο Σέιμ και 5 από τις 53 στο Ευρωπαϊκό Κοινοβούλιο, ενώ προσφάτως σημειώνει ισχυρή δημοκοπική άνοδο.

## Ιδεολογία και θέσεις
Η συμμαχία έχει ισχυρή ευρωσκεπτικιστική στάση, και ασκεί κριτική στις ήδη σκληρές μεταναστευτικές πολιτικές του κόμματος της συμπολίτευσης Νόμος & Δικαιοσύνη, ζητώντας σκληρότερες θέσεις κατά και της νόμιμης μετανάστευσης. Είναι κοινωνικά συντηρητική, προτείνει απόλυτη απαγόρευση των αμβλώσεων και είναι υπέρ της παραδοσιακής οικογένειας. 

Σε αντίθεση με το κόμμα Νόμος και Δικαιοσύνη, η οικονομική της θέση προσανατολίζεται προς τον οικονομικό φιλελευθερισμό και θεωρείται έντονα υπέρ της ελεύθερης αγοράς. Είναι εθνικιστική και περιγράφεται επίσης ως εθνικά φιλελεύθερη. Στο πρόγραμμά της, δηλώνεται ως στόχος *να μετατραπεί η Πολωνία σε εθνοκρατία και πολιτιστικά ομοιογενές έθνος που χτίζεται γύρω από τις παραδοσιακές-καθολικές αρχές*. Έχει επίσης εκφράσει νατιβιστικές θέσεις.

Η συμμαχία έχει υποστηρίξει μεταφορά όπλων, οικονομική βοήθεια και διπλωματική υποστήριξη για την Ουκρανία μετά τη ρωσική εισβολή του 2022, αλλά υποστήριξε ότι αυτές πρέπει να εξαρτώνται από συμβάσεις για μεταπολεμική ανοικοδόμηση και εγγυήσεις από τις πολωνικές εταιρείες.

## Παραπομπές


## Εξωτερικοί σύνδεσμοι
*